
Hammannrssaf 


De unde vine frumusetea culorii bogate a frunzelor? E ceva in sine — senzatii — 
sugerarea unei lumi intregi — ce? 


< 1944 > 
Ce epoca! In care muzica nu se toarná dintr-o bucatá, ci bucatá cu bucata. 
< 1951 > 


Suntem in era „gîndirii avansate şi riguroase“, dar artiştii mai pot scrie naiv şi 
retrograd despre aer, pămînt, foc si apa. 

Mirarea cunoaşterii şi recunoaşterea necunosterii — acestea sunt cele mai impor- 
tante sentimente ale filosofului. 

Timpul merge numai înainte. Cînd te uiţi înapoi, timpul te transportă înainte cu 
spatele. Aceasta ne înebuneşte. Există vreun leac? Nu e aceasta numai o părere? 


< 25 iulie 1970 > 

Din teoria multimilor: Omul este ceea ce este — intersectat cu ceea ce crede el cä 
este. 

Cuvinte tabu pe care le rostim greu, pentru cä a rosti inseamnä si a crea, ceea ce 
ne aduce in fata realitatea notiunii. Gindul e totusi mai palid decit cuvintul, care e 
materie si loveste urechea. 

Distanta dintre oameni (inevitabilä sau cultivata de oameni) duce mereu la feti- 
şizări; presupunem mai mult decît este, in timp ce ignoräm date pe care nici nu le 
bänuim. 

Daca poti, fii misterios in claritate. 

„Antijurnal“? (cochetärie Blandianä) , Anti-memorii*? Orice fenomen are în el pro- 
priul sau „anti“. Chiar şi cadavrul, in măsura in care e viu. 


< junie 1969 > 


Simtim mai puternic tragedia ireversibilitätii timpului atunci cind e vorba de viata 
oamenilor. 

Ideea de a stäpini propriul corp (care este atit de folositoare omului, care stä la baza 
Yoga, care este temelia medicinii ce considerä corpul nostru ca o parte a universului) 
presupune corpul ca ceva sträin de noi, sau cel mult ca o parte din noi. In aceastä 
privintä nu ne-am miscat nici cu un pas inainte dupä Socrate. 

Consideräm stapinirea corpului sänätos ca ceva natural si atunci corpul mai face 
parte din noi. 

... Dar cînd nu-l mai putem stäpini? Atunci corpul nu mai e „noi“, ci ceva strain, 
contra noastra. 


E 
ka 
= 
" 
= 
2 
- 
= 
S 

i 


Si iar trebuie sá revenim la Socrate, la nemurirea sufletului ca alternativá la 
inexistenta lui. 

A simti sunetele unei muzici ca straine de piesa ...In felul acesta şi timbrurile 
clasice devin un obiect nou. 

Vezi Erik Satie. 

Vine o vreme cînd în fiecare om recunosti pe toţi ceilalţi. (Cînd moartea unuia e 
moartea tuturora; cînd naşterea unuia e ca naşterea tuturora; dar această paranteză 
e un neadevăr; cine simte aşa, nu mai poate trăi). 

Cînd scrii o compoziţie nouă, vrei ceva. Fără sä vrei ceva nu poti şi nu are rost sä 
scrii. (Cînd vrei, nu ştii cum vei face-o. După ce ştii, şi ai făcut, nu mai ai de ce s-o 
faci din nou). 

După ce ai făcut, constati că ai făcut altceva decît ai vrut. (Dar fără să fi vrut acel 
ceva, nu ai fi făcut acest altceva). 

Artistul nu ştie exact ce face. Poate că aşa e omul îndeobşte, în acţiunile mai 
complexe! (Implicatiile vieţii sunt neprevăzute! Deoarece o operă izbutita e mai bogată 
în consecinţe decît în intenţie). 


[Acest text a fost scris pe trei jumătăţi de bilete rupte 
pentru Sala Palatului în 6 octombrie 1968] 


O concepţie despre univers bazată pe ideea de confuzie „Post-meridian“. Schimbări 
de funcţie; fenomene ce alunecă pe alte trasee; (astfel) lumea nu se reduce numai la 
finit combinatoriu. Să vezi în suferinţă triumful viitor, ceea ce îţi dă o mare voluptate. 
Sä regäsesti suferinţa în momentul triumfului — ceea ce iti dă măreție. 


< 1969? > 

Marile poeme nu le cunoastem. Forta lor interioarä a impiedicat ca ele sä fie scrise. 

Darea la ivealä, aparitia marilor poeme e rezultatul unei mari ciocniri de forte 
interioare, acelea care cer ca poemul sä se infäptuiascä cu acelea care impiedica. 

Pämintul scuturä mormintele [de] pe umeri. 

Omul nu trebuie sä uite niciodata ca viata lui e fragila. 

De unde vine si incotro se indreapta omenirea? Ce este aceasta ordonare in timp 
(in morminte)? 


<1969 > 


Prostii sunt cei mai buni reprezentanţi ai unei rase. Prostia şi impersonalitatea îi 
face excelenti exponenti. 

Prostia colectivá izbindeste. Forta colectiva transforma prostia in intelepciune si 
autenticitate. Inchiná-te ei! 

Tupeul nu trebuie confundat cu franchetea. Lipsa de inteligentá nu e circumstanta 
atenuanta pentru impertinentá. (Franchetea si lipsa de inteligentá nu ridicá moral- 
mente fapta.) 

Moralismul e ingrozitor, fiindcá morala nu trebuie transformata in cuvinte. Mo- 
ralismul nu poate fi decît exemplu. Exemplul propováduirii e deja o „tendinţă“ si o 
abatere. Isus este exemplul iar apostolii sunt propováduirea. 

Pentru a fi un mare diletant, trebuie totusi sa fii un mare profesionist. Si viceversa! 


< dintr-un caiet vechi, 1968 > 


A da importanţă excesiva accesibilitatii înseamnă a desconsidera muzica şi ceilalţi 
factori ai valorii. Inseamna a desconsidera insási accesibilitatea, fiindcá, daca ti-e in- 
diferent cum obţii accesibilitatea, atunci însăşi accesibilitatea nu face doi bani. 

€ 25 aprilie 1970 5 


Sunt nemultumit de mine dar sunt multumit de viata. 

Un om marginit face o muzica marginita. 

Elementele adunate au fost „îngheţate“ statuar şi apoi fara milă unele din ele au 
fost părăsite în cioplirea statuii. 

(Omul adună şi trebuie să ştie mereu a fi gata să renunţe la ceea ce osteneşte, in 
numele unei trepte mai înalte). 


<februarie 1969 > 


Emisiunea Beethoven la radio (Sfinţirea Casei, Lieduri, Romanta in sol, Bagatele). 
Îmi place enorm. Într-adevăr, energia creatoare este deasupra „euforiei“ sau dramei. 
Dar oare aceasta înseamnă umbrirea eticii? În muzică îmi place omul, care se ştie că 
a fost moralist (tolstoian). 


< 2 martie 1972 > 


În tempo lent Bach si Chopin cistigä în frumuseţe; Beethoven pierde la lectura 
încetinită. 

Originalitatea cu orice preţ! În secolul XX căutarea ei a devenit căutare paroxistica. 
Semnătura autorului capătă pregnantä mai mare decît însăşi opera. 

Vesnicia este efemerul adus la valoarea continuului. 

Cit mai repede scrie-ti impresiile despre Paris: 

— fascinantul — curva dulce cu mărgăritărel de Mai — înainte de a te infäsura el cu 
miere pe la urechi — 

Sat urias - iluzii de becuri, lumini si apa care curg la vale pe albia Simbetei — 

Aseară am facut o baie de librării. Feerie a cărţilor şi suspendare a timpului. leşind 
dintre cărţi, nu mai ştiam cînd şi unde mă aflu. Ceaţa de catifea a ochilor mei obosiţi s- 
a ridicat şi a devenit rouă. M-am plimbat încet (între orele 20-23) prin Saint Germain, 
Rue du Bac, Rue des Pyramides si pînă acasă — purificat. 


< 2 iulie 1970 > 


Nimic mai bun decît să fii tu însuţi. 

— cînd singura ta salvare esti tu — atunci aceasta este, într-adevăr, forţa ta imensă 
(cînd este unică — prin dezamăgire şi disperare — ea devine semetie de neînvins). 

Peste toate valorile, simt Voința — deasupra ei Morala. Morala nu poate fi explicată 
decît printr-o forţă, care este deasupra, şi de esența religioasă. 

O, farisei, farisei — duplicitate joasă şi susă, rafinată şi grosolana, — torent de vorbe, 
de priviri furise, la pindä — joc de sah. 

— Ce bine e să domini acestea inclus într-un punct incasabil şi inexpugnabil. 

Umileşte-te tu însuţi şi domină totul de acolo. 

Fii necruţător şi inofensiv, lasă-i sa joace hora. 


< 27 iunie 1970? > 


Secundele cele mai fascinante sunt acelea în care auzi zumzetul viitoarelor tale 
lucrări. Atunci o mare stapinire de sine pune stapinire pe tine. 


< 6 iulie 1970, Paris > 

Ars Nova si Beethoven 

Ars Nova — inovatii grefate pe un teren lipsit de forta centripeta (gravitatie). 

Beethoven — inovatii grefate de un spirit fecondator pe un teren fertil plin de 
gravitatie — dus insa de Beethoven pe noi orbite. 

In perioadele de Ars Nova inovatiile sunt facilitate de slabiciunea interioarä a artei, 
care prezintä oarecare incoerenta (fie din cauza unei naturi noi, insuficient constituita, 
fie din cauza unei naturi vechi, ce gi-a trait traiul gi se descompune). 

In sec[olul] XX, Ars Nova din ambele motive: arta veche si-a trait traiul; solicitatea 
extrema este foarte presanta; arta noua nu este inca suficient constituita ca o noua 
natura autonoma. 


< 2-3 februarie 1970 > 


Nu-mi pun problema de a „formaliza“ intuitiile mele (în sensul matematic); a le 
formaliza inseamná a le transforma in artá, adicá in formá, in materie artisticá. 

Arta nu ilustrează intuiţia (filosofică, poetică etc.) Ea trebuie sa fie „grea“ — in 
sensul fertil, matern — de aceasta intuitie. 

Tehnica ei trebuie să încorporeze in ea (nu să ilustreze) problematica; 

Ca muzica să nu fie literatură, trebuie ca nu numai întregul ci fiecare particulă (ca 
şi în hologramă) să reflecteze imaginea de ansamblu, să aibă funcţie (cît mai multă 
informaţie) genetică. 

Artistul se plimbă pe domeniile intuitiei şi raţiunii. Busola — intuiţia. Nu-mi pun 
problema dacă e literatură sau muzică sau filosofie: imaginaţia mă stimulează; nu ştiu 
dacă realizez ce mi-am propus şi nu mi-e frică să realizez altceva. Înainte de toate — o 
energie creatoare. 

... Totodata insa, risipa e mare; in afara de faptul ca multe straluciri sunt false, in 
drumul spre realizare al potentelor reale, se pierde uneori prea multa energie. Drumul 
artei, stim, este un drum greu — legat de munca, ispite si sacrificii. 

De ce, e greu de spus. Stimulentele si dificultátile in arta isi au rolul lor pozitiv 
dacá acestea se gásesc in cantitáti rezonabile. 

Ceea. ce rămîne dureros şi de neimpäcat în desfăşurarea istoriei ca şi in Biblie: 
nimicirea unui suflet este o infinitate. 

Pentru „remedierea“ a ceva sunt omoriti n oameni; lucrurile „se remediază“, dar 
oameni sunt loviți si omoriti. 

Au dreptul oamenii să decidă aceasta? 

E întrebarea lui Dostoievski şi Mahler. Tulburătoare şi insolubilă. 


< 2 iulie 1970 > 


Fiecare om are un gingur din care soarta rupe bucăţică cu bucăţică. Pierderea 
finală e aceeaşi. 

Amicitia întreţine înfăptuirile laolaltă şi faptele împreună întăresc amicitia. Ce e 
mai presus, amicitia sau înfăptuirile laolaltă? Nu merită oare amicitia a fi fetisizata? 

În politică vuietul oamenilor se aude uneori chiar lîngă ureche, dar de cele mai 
multe ori departe, ca zgomotul surd (plin de energie, însă potenţială şi inoperanta) al 
oceanului. 

Este bine sau rău? Sau e nicicum? 

Abstractiunile în artă trebuie suferite si ele. Ca şi ceramica (oricît de glaciale ar 
fi), ele trebuie să fie arse mai intii în cuptor. 

Gindind şi exprimindu-ne, ajustam (acomodăm) exprimarea. 

Dupa gindire şi chiar gindirea dupa exprimare. 
< 1972 > 


Ce rost are sa te rogi lui Dumnezeu? Ce nevoie are El sa te rogi? Trebuie sa crezi 
in Dumnezeu, sa-i afirmi existenta. Nevoia omului de a crea pe Dumnezeu este creata 
de Dumnezeu. Nevoia omului de a se intreba de rosturile sale e data de Dumnezeu. 

Credinta in Dumnezeu e data de Dumnezeu. 

Totalitatea credintelor oamenilor in Dumnezeu este o parte din Dumnezeu. 

Totul si orice demonstreaza existenta lui Dumnezeu. 

Ratiunea demonstreazá (prin existenta ei) existenta lui Dumnezeu. 

Notiunea de demonstratie a existentei lui Dumnezeu trebuie exclusa. Trebuie afir- 
mata existenta lui Dumnezeu. 


< 7.12.1969 > 


Omul modern nu poate pronunta numele lui Dumnezeu si nu poate vorbi des- 
pre Dumnezeu, fiindcă astfel îi ia numele in deşert (fără a-i lua numele in desert). 
Deasemeni are şi o pudoare în această privinţă, adică o ruşine nobilă. 

Distanţa. dintre două puncte într-o vecinătate este infinită. 


< 27.06.1970 > 


Credinţa cá o necesitate obiectivă si subiectivă — pentru a învinge frica şi sin- 
gurătatea în Univers şi în faţa morţii. 


EZ” 


Credinta in Dumnezeu Unul vine şi dinauntru şi din afara. Tot de acolo vine şi 
îndoiala. Din îndoială nevoia dovezii palpabile. „Să te pipai şi să urlu*. 

Umilinta pe care ţi-o provoacă credinţa din frică. „Pînă nu tuna, mujicul nu-şi face 
cruce“. 

Ne aude Dumnezeu”? Credem şi aducem jertfe cu scop: să fie iertate păcatele noas- 
tre, să fim răsplătiti. Jertfa ca „tirg cu Dumnezeu“. Este asta posibil? 

Cei din urmă vor fi cei dintii — o întruchipare a principiului speranţei. 

Morala e contra naturii: tigrul e făcut să ucidă cerbul, iar noi compătimim cu 
cerbul (îl apărăm!) 

Cunostinta cea mai sigură: Nu ştiu. 

Sentimentul preferat: mirarea. 

Doamne, iarta-mi greselile, păcatele şi ajută-mă. Dă-mi puterea de a mă ruga. 

Iartá-mi micimile. Sunt farima în marele mecanism. 

Binecuvintata fie, disperare, 

Binecuvintata fie, cădere, 

Mingiindu-te în cuvînt, te ingrádesc. 

Marele si micul — meditate — duc la revelarea lui Dumnezeu. („Mai mare“ şi „mai 
mic“ duc la infinit). 

Sentimentul rezultă din meditarea acestor noţiuni — sau sentimentul preexistă şi 
găseşte doar posibilitatea sa se afirme cu acest prilej? 

Goana împiedică liniştea meditativă. Sau, goana frenetică permite fixarea printr-un 
fel de beţie. 

Timpul roade sentimentele lăsînd deasupra lor luciul veşniciei. 

Cine mai stie, in simfoniile lui Beethoven, unde este bucuria sau durerea? Timpul 
ia dijma depersonalizárii, dind in schimb eternitatea. 

Mormintele se rod la fel; şi covoarele; si peste tot pe unde omul îşi lasă amprentele. 

Si în arta, deasupra sentimentelor trebuie sa fie altceva; acest altceva e şi el un 
sentiment, dar obiectul lui e altá materie. 


« 1970 > 


HOOP HRB 


